[{"text_idx": "#000001", "text": "La antau\u0306kongresa ekskurso okazos en la nuntempe c\u0302efa Esperanta urbo de C\u0302eh\u0302io, Svitavy, kaj g\u0302ia c\u0302irkau\u0306aj\u0302o. La postkongresaj ekskursoj okazos en la plej belaj urboj de Slovakio, Budapes\u0302to kaj Vieno."}, {"text_idx": "#000002", "text": "restadon en komfortaj hoteloj 3-stela (A1 kaj P2) kaj 4-stelaj (P1), matenmang\u0302ojn kaj, se indikite, ankau\u0306 aliajn mang\u0302ojn (au\u0306 studenta log\u0302ejo dum A1, tiu c\u0302i sen matenmang\u0302oj!).\ntransporton per komfortaj turismaj busoj."}, {"text_idx": "#000005", "text": "A1. Svitavy kaj Unesko-vidindaj\u0302oj \u2013 C\u0302eh\u0302io"}, {"text_idx": "#000007", "text": "19.07: Alveno, enlog\u0302ig\u0302o en Garni Hotel Svitavy (Riegrova 7, CZ-568 02 Svitavy) au\u0306 en la studenta log\u0302ejo kaj interkonatig\u0302o."}, {"text_idx": "#000008", "text": "20.07: Solena akcepto en la urbodomo de Svitavy, piedirado tra la historia urbocentro, vizito de la Esperanto-Muzeo. Tagmang\u0302o. Vizito de Urba Muzeo kaj Galerio, i.a. kun ekspozicio pri la jud\u00adsavinto Oskar Schindler. Libera tempo. Vespera muzikprogramo en la historia salono de Ottendorfer-domo."}, {"text_idx": "#000009", "text": "21.07: Busekskurso al la urba monumentrezervejo Olomouc. Vizito de la katedralo kaj de la Princa Romanika Palaco au\u0306 la C\u0302efdioceza Muzeo (i.a. kun arta palpekspozicio). Tagmang\u0302o. Vizito de la c\u0302efplaco kun la urbodomo, la astronomia horlog\u0302o kaj la baroka kolono de Sankta Triunuo, en la listo de Unesko kiel Monda Heredaj\u0302o. Vizito de la unika g\u0302ardeno de sensoj en la botanika g\u0302ardeno. Kultura programo en la kulturcentro."}, {"text_idx": "#000010", "text": "22.07: Busekskurso al la proksima pitoreska urbeto Litomys\u030cl. Eta koncerto en la preg\u0302ejo. Vizito de la monah\u0302ejaj g\u0302ardenoj, de la renesanca kastelo, en la listo de Unesko kiel Monda Heredaj\u0302o. Tagmang\u0302o. Libera trarigardo de la c\u0302efplaco. Posttagmeza fakekskurso al vitrofabriko. Reveno al Svitavy, libera tempo, vespermang\u0302o kaj amuzvespero en la loka privata bierejo."}, {"text_idx": "#000012", "text": "Prezo de la ekskurso en dupersona/dulita c\u0302ambro en hotelo: 250 \u20ac p.p.\nDu- au\u0306 trilita c\u0302ambro en studenta log\u0302ejo: 170 \u20ac p.p.\nEkstraj noktoj en Svitavy \u2013 Hotelo Garni, dulita c\u0302ambro: 25 \u20ac p.p.; Pensiono Ba\u0301rta, dulita c\u0302ambro: 15 \u20ac p.p."}, {"text_idx": "#000013", "text": "Busbiletoj de regula linio g\u0302is Nitro, kun 21\u20442-hora halto en la urbo Brno, kie eblos piede esplori iujn lokajn allogaj\u0302ojn. La buso ekiros de Svitavy je la 8h45 kaj alvenos en Nitro c\u0302irkau\u0306 14:40. Mendeblaj g\u0302is la 30-a de junio (povas esti ke la lokoj en la buso elc\u0302erpig\u0302os pli frue pro amasmendado!) Prezo: 15 \u20ac p.p."}, {"text_idx": "#000015", "text": "Unupersonajn c\u0302ambrojn en la hotelo eblos mendi nur post la 30-a de aprilo, lau\u0306 la restanta kapacito de c\u0302ambroj kaj nur tiam eblos scii pri iliaj prezoj."}, {"text_idx": "#000016", "text": "Specialaj mendaj kaj malmendaj kondic\u0302oj: Por mendoj g\u0302is la 15-a de junio validos la prezoj supre indikitaj. Por postaj mendoj aldonig\u0302os 25 eu\u0306roj por persono. Por malmendoj g\u0302is la 15-a de junio oni devos pagi 15 eu\u0306rojn pro administraj kostoj. Por malmendoj inter la 16-a de junio kaj 17-a de julio c\u0302iuj kazoj estos aparte traktataj kaj la kompenso estos inter 30% kaj 70% de la ekskursa sumo. Por malmendoj farataj post la 18-a de julio 2016 oni perdos 100% de la ekskursa sumo."}, {"text_idx": "#000019", "text": "31.07: Matenmang\u0302o kaj veturo al la pol-slovaka landlimo, al la nacia parko Pieniny. Boatado sur tradiciaj lignaj flosoj en la plej granda natura kanjono en Mezeu\u0306ropo. Posttagmeza pluiro al historia perlo, la urbo Levoc\u030ca, ekde 2009 en la listo de la Monda Heredaj\u0302o de Unesko, rava pro siaj malnovaj stratetoj, trankviletosaj preg\u0302ejoj kaj c\u0302efe pro la verkoj de la lignoskulptisto Majstro Pavel, kiu kreis la plej altan lignan altaron en la mondo. Tranokto en Tatroj."}, {"text_idx": "#000020", "text": "1.08: Matenmang\u0302o. La tago estos dedic\u0302ita al la plej malgranda grandmontaro de Eu\u0306ropo: Altaj Tatroj. Vizito de la plej alte situanta setlejo de S\u030ctrbske\u0301 Pleso. La programo dependos de la vetero: boatado sur lago, telfera iro al Solisko, pieda promeno al Popradske\u0301 pleso. Pluiro al la plej malnova tatra turisma centro: Stary\u0301 Smokovec. De tie iro per trajneto al Hrebienok kaj eblo mallonge promeni al la akvofaloj Studenovodske\u0301. Sekvos gustumado de slovaka gastronomio dum tradicia tatra vespero kun popolmuziko."}, {"text_idx": "#000021", "text": "2.08: Matenmang\u0302o. Pluveturo al Bratislavo kun halto en Vlkoli\u0301nec, unika rezervejo de popola arkitekturo en Slovakio, en la listo de Monda Natura kaj Kultura Heredaj\u0302o de Unesko. Tie trovig\u0302as 45 originaj popol-arkitekturaj konstruaj\u0302oj kaj la c\u0302efa elemento, ligna sonorilturo. Posttagmeze halto en la plej fama slovaka banurbo, Pies\u030ct\u030cany. Tranokto en Bratislavo."}, {"text_idx": "#000022", "text": "3.08: Matenmang\u0302o. Trarigardo de la centro de Bratislavo kaj konatig\u0302o kun la plej belaj partoj de la Malnova urbo: la c\u0302efa placo; la plej malnova fontano de la urbo \u2013 la Rolanda fontano; la malnova preg\u0302ejo de Klaraninoj; la lasta konservita urba pordego \u2013 la Mikaela pordego; Academia Istropolitana \u2013 la plej mal\u00adnova universitato en Slovakio; palacoj el la epoko de Maria Tereza; la Primasa Palaco; Reduta; kaj la belega Slovaka Nacia Muzeo. Iro al la Bratislava kastelo, la historia c\u0302efa elemento de la urbo. Tranokto."}, {"text_idx": "#000024", "text": "Prezo de la ekskurso en unupersona c\u0302ambro: 615 \u20ac; dulita c\u0302ambro: 490 \u20ac p.p."}, {"text_idx": "#000026", "text": "30.07: Posttagmeza ekiro al S\u030ctu\u0301rovo, hungar-slovaka landlima urbeto. La regiono havas ravan pejzag\u0302on kun montoj, ebenaj\u0302oj kaj Danubo. Pluiro al Szentendre, turisma urbo kun mediteranea etoso kaj bela kultura vivo. Vespermang\u0302o. Tranokto en Budapes\u0302to."}, {"text_idx": "#000027", "text": "31.07: Post la matenmang\u0302o urborigardado de Budapes\u0302to. Oni konatig\u0302os kun la Citadelo, kastela monteto, la novgotika Matias-preg\u0302ejo, Fis\u0302ista bastiono, la statuo de sankta Stefano, la reg\u0302a palaco, la Parlamento, la katedralo de sankta Stefano, la Operejo, la placo de Herooj kaj la parko Va\u0301rosliget. Vespermang\u0302o."}, {"text_idx": "#000028", "text": "1.08: Matenmang\u0302o kaj ekiro por g\u0302ui Esperantan tagon. Vizito al la E-parko kaj g\u0302ia Zamenhof-monumento, memors\u0302tono pri la 51-a UK kaj iama E-fontano. Vizito al la plej granda hungara E-lingvolernejo kaj sidejo de eventoj.hu. Pluiro au\u0306 al universitato ELTE au\u0306 al la Biblioteko de Fremdaj Lingvoj. Libera tempo urbo\u00ad centre kaj vespermang\u0302o."}, {"text_idx": "#000031", "text": "Prezo de la ekskurso en unupersona c\u0302ambro: 693 \u20ac; dulita c\u0302ambro: 568 \u20ac p.p."}]